Eddie Slovik

Edward Donald Slovik (født 18. februar 1920 i Detroit i USA, død 31. januar 1945 i Sainte-Marie-aux-Mines) var menig i den amerikanske hæren under annen verdenskrig, og den eneste amerikanske soldat som har blitt henrettet for desertering siden den amerikanske borgerkrigen.

Selv om mer enn 21 000 amerikanske soldater ble dømt for desertering under annen verdenskrig, herunder 49 dødsstraffer, var Sloviks dødsstraff den eneste som ble gjennomført.

Det ble reist krigsrett mot Slovik den 11. november 1944. Panelet på ni krigsrettmedlemmer fant ham skyldig og dømte ham til døden. Dommen kom som et sjokk på Slovik, som hadde ventet fengselsstraff og avskjed i unåde. Henrettelsen ved skyting ble gjennomført 31. januar 1945 klokken 10.04 i nærheten av landsbyen Sainte-Marie-aux-Mines. Han ble gravlagt på Oise-Aisne American Cemetery and Memorial, en krigskirkegård for straffedømte amerikanske soldater under annen verdenskrig.

Referanser

Eksterne lenker 
 The Detroit News: The Execution of Pvt. Eddie Slovik

Soldater i U.S. Army
Personer henrettet ved skyting
Personer fra Detroit
Personer dømt i krigsrett
Henrettede amerikanere